रेबकिना सजिलै चौथो चरणमा
डिफेन्डिङ च्याम्पियन एलेना रेबकिना शनिबार विम्बल्डन २०२३ को चौथो चरणमा पुगेकी छन् । उनले बेलायतकी केटी बटलरलाई सजिलै ६–१ र ६–१ ले हराइन् ।
लन्डन — डिफेन्डिङ च्याम्पियन एलेना रेबकिना शनिबार विम्बल्डन २०२३ को चौथो चरणमा पुगेकी छन् । उनले बेलायतकी केटी बटलरलाई सजिलै ६–१ र ६–१ ले हराइन् ।यो खेल जित्न उनलाई ५७ मिनेट मात्रै लागेको थियो र यससँगै काजाक खेलाडी आफू उपाधिका लागि बलियो प्रत्यासी रहेको प्रमाणित गरेकी छन् । पुरुषतर्फ विश्व नम्बर १ कार्लोस अल्कारेज अन्तिम १६ मा पुग्न सफल रहे ।चार सेटको रोमाञ्चक खेलमा २० वर्षीय स्पेनी खेलाडीले निकोलस जेरीलाई ६–३, ६–७ (६/८), ६–३ र ७–५ ले पराजित गरे । अन्य खेलमा ड्यानिएल मेडभेडभ र स्टेफानोस सिसिपास विजयी रहे ।